Diari Oficial de la Generalitat Valenciana


Sumari del DOGV 5592, del 05-09-2007 (2007/10962)

ORDE de 30 de juliol de 2007, de la Conselleria d'Educació, per la qual es modifica l'autorització al Centre Autoritzat Professional de Música Juan Sebastián Bach de Sagunt.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5592

Data del DOGV
:   05-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/10148


Data del document
:   30-07-2007

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Sagunt
    * centre d'ensenyament
    * ensenyament privat

ORDE de 30 de juliol de 2007, de la Conselleria d'Educació, per la qual es modifica l'autorització al Centre Autoritzat Professional de Música Juan Sebastián Bach de Sagunt. [2007/10098]  
L'expedient ha sigut iniciat pel representant de la titularitat del Centre Autoritzat Professional de Música Juan Sebastián Bach, número de codi 71047865, siti a la carretera de Petrés, s/n, de Sagunt, en sol·licitud d'autorització per a impartir l'especialitat instrumental de Saxofon, de Grau Elemental i Mitjà.  
Per Orde de la conselleria de Cultura, Educació i Esport, de 14 de juny de 2005 (DOGV 02.09.2005), es va autoritzar l'obertura i funcionament al Centre Autoritzat Professional de Música Juan Sebastián Bach per a impartir les especialitats instrumentals de Grau Elemental i Mitjà de: piano, violí i trombó, i condicionalment les de Viola, Violoncel, Trompeta i Flauta Travessera. I se li van autoritzar 80 llocs escolars per al Grau Elemental i 180 llocs escolars per al Grau Mitjà.  
Vist l'informe favorable de la Inspecció Educativa, es desprén que la titulació i programació presentada, per a impartir l'ensenyament sol·licitat de Saxofon, s'ajusten al que s'establix en la legislació vigent aplicable.   
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006]; el Reial Decret 389/1992, de 15 d'abril (BOE de 28.04.1992), pel que s'establixen els requisits mínims dels centres que impartisquen ensenyaments artístics i el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyaments artístics.   
En exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Autoritzar al centre següent l'ampliació dels seus ensenyaments en els termes que s'especifiquen:  
Centre: Centre Autoritzat Professional de Música Juan Sebastián Bach   
Titular: Unión de Iglesias Cristianas Adventistas del Séptimo Día de España  
Domicili: Carretera de Petrés, s/n  
Localitat: Sagunt (46475)  
Província: València  
Codi: 39679672  
S'autoritza l'ensenyament musical de Grau Elemental i Mitjà de l'especialitat instrumental de Saxofon.  
El centre impartirà, a més, els ensenyaments que se li va autoritzar per l'Orde anteriorment citada, sense variació del nombre de llocs escolars autoritzats per al Grau Elemental i el Grau Mitjà.  
Segon  
Qualsevol modificació dels termes d'esta orde requerirà la preceptiva autorització de l'administració Educativa.  
DISPOSICIÓ ADDICIONAL ÚNICA  
El que disposa la present Orde donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIONS FINALS  
Primera  
De conformitat amb el que disposa l'article 9.1 del Reial Decret 321/1994, la present autorització produirà efectes a partir del curs acadèmic immediatament següent al de la data de publicació en el Diari Oficial de la Comunitat Valenciana de la present Orde.  
Segona  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació segons corresponga.  
València, 30 de juliol de 2007  
El conseller d'Educació,  
Alejandro Font de Mora Turón